 NA CHARLES WASONGA WAZIRI wa Biashara, Uwekezaji na Viwanda Rebecca Miano amenmteua Esther Njeri Ngari kuwa Mkurugenzi Mkuu mpya wa Shirika la Kutathmini Ubora wa Bidhaa Nchini (KEBS). Kwenye tangazo lililochapishwa katika Gazeti Rasmi la Serikali, toleo la Oktoba 13, 2023, Bi Ngari atahudumu katika wadhifa huo kwa kipindi cha miaka mitatu. “Kwa mujibu wa mamlaka yanayotokana na sehemu ya 3 (1) ya Sheria ya Viwango vya Ubora, Waziri wa Biashara Uwekezaji na Viwanda anamteua Esther Njeri Ngari kuwa Mkurugenzi Mkuu wa Kebs kwa muda wa miaka mitatu kuanzia Oktoba 13, 2023,” akasema Bi Miano. Kabla ya uteuzi wake Bi Ngari alihudumu kama kaimu Mkurugenzi Mkuu wa shirika hilo kuanzia Mei 18, 2023. Aliteuliwa kwa nafasi hiyo baada ya mkuu wa zamani wa asasi hiyo Luteni Kanali Mstaafu Benard Njiraini kusimamishwa kazi na Rais William Ruto. Njiraini ni miongoni mwa maafisa wengine 27 wa asasi mbalimbali za serikali waliosimamishwa kazi kuhusiana na kupotea kwa magunia 20,000 ya sukari yenye sumu katika bohari ya KRA mjini Mombasa. Sukari hiyo, inayoshukiwa kuwa iliuzwa masokoni, ilitarajiwa kutumiwa kutengeneza kemikali aina ya “ethanol” ya matumizi viwandani. Kabla ya kuteuliwa Kaimu Mkurugenzi Mkuu wa Kebs, Bi Ngari alihudumu kama Mkurugenzi wa Ustawishaji Viwango na Biashara katika shirika hilo.   You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  